|  |  |
| --- | --- |
| **Description: EU flag-Crea EU EN** |  |

**SAOPŠTENJE ZA JAVNOST**

**PRESTIŽNA EVROPSKA NAGRADA ODAJE PRIZNANJE GRUPI OD 24 IZUZETNA PROJEKTA IZ 18 ZEMALJA**

Brisel / Hag, 25. maj 2021.

Evropska komisija i Evropa Nostra su upravo objavile imena ovogodišnjih dobitnika **Evropske nagrade za kulturno nasleđe/Nagrade Evrope Nostre,** EU nagrade u oblasti kulturnog nasleđa koja se finansira iz programa Kreativna Evropa. Ove godine prestižno evropsko priznanje u oblasti nasleđa odlazi u ruke 24 izuzetna projekta iz 18 evropskih zemalja[[1]](#footnote-1):

**Konzervacija**

[Gare Maritime, Brisel,](https://www.europeanheritageawards.eu/winners/gare-maritime/) BELGIJA

[Fredensborg Palace Garden, DANSKA](https://www.europeanheritageawards.eu/winners/fredensborg-palace-garden/)

[Vardzia Rock-Cut Complex, GRUZIJA](https://www.europeanheritageawards.eu/winners/vardzia-rock-cut-complex/)

[Haus Am Horn, Vajmar, NE](https://www.europeanheritageawards.eu/winners/haus-am-horn/)MAČKA

[Plaka Bridge, Epir, GRČKA](https://www.europeanheritageawards.eu/winners/plaka-bridge/)

[18 Ormond Quay Upper, Dablin, IRSKA](https://www.europeanheritageawards.eu/winners/18-ormond-quay-upper/)

[Wooden Church of Urși Village, okrug Vâlcea, RUMUNIJA](https://www.europeanheritageawards.eu/winners/wooden-church-ursi-village/)

[Besòs Water Tower, Barselona,](https://www.europeanheritageawards.eu/winners/besos-water-tower/) ŠPANIJA

[Mas de Burot, Park prirode Els Ports, ŠPANIJA](https://www.europeanheritageawards.eu/winners/mas-de-burot/)

**Istraživački rad**

[FIBRANET - FIBRes in ANcient European Textiles, DANSKA/GRČKA](https://www.europeanheritageawards.eu/winners/fibranet-fibres-ancient-european-textiles/)

[Control Shift - European Industrial Heritage Reuse in Review, GRČKA/HOLANDIJA](https://www.europeanheritageawards.eu/winners/control-shift-european-industrial-heritage-reuse-review/)

[ART-RISK - Artificial Intelligence Applied to Preventive Conservation, ŠPANIJA](https://www.europeanheritageawards.eu/winners/art-risk-artificial-intelligence-applied-preventive-conservation/)

**Posvećena služba pojedinaca i organizacija kulturnom nasledju**

[Gjirokastra Foundation, ALBANIJA](https://www.europeanheritageawards.eu/winners/gjirokastra-foundation/)

[Technical Committee on Cultural Heritage, KIPAR](https://www.europeanheritageawards.eu/winners/technical-committee-cultural-heritage/)

[Rita Bargna, ITALIJA](https://www.europeanheritageawards.eu/winners/rita-bargna/)

[GEFAC - Group of Ethnography and Folklore of the Academy of Coimbra, PORTUGAL](https://www.europeanheritageawards.eu/winners/gefac-group-ethnography-folklore-academy-coimbra/)

**Edukacija, obuka i podizanja svesti**

[Following in the Steps of Bulgarian Folklore, BUGARSKA](https://www.europeanheritageawards.eu/winners/following-steps-bulgarian-folklore/)

[Heritage Hubs, FINSKA/ITALIJA/SRBIJA/ŠPANIJA](https://www.europeanheritageawards.eu/winners/heritage-hubs/)

[The Invention of a Guilty Party, Trento, ITALIJA](https://www.europeanheritageawards.eu/winners/invention-guilty-party/)

[Holidays! In the East and West - The School Church, Groningen, HOLANDIJA](https://www.europeanheritageawards.eu/winners/holidays-east-west-school-church/)

[European Solidarity Centre - Permanent Exhibition, Gdanjsk, POLJSKA](https://www.europeanheritageawards.eu/winners/european-solidarity-centre-permanent-exhibition/)

[Morón Artisan Lime, Morón de la Frontera, ŠPANIJA](https://www.europeanheritageawards.eu/winners/moron-artisan-lime/)

[Archaeology at Home, UK](https://www.europeanheritageawards.eu/winners/archaeology-at-home/)

[Morus Londinium: London’s Heritage through Trees, UK](https://www.europeanheritageawards.eu/winners/morus-londinium-londons-heritage-trees/)

Imena dobitnika nagrade za 2021. godinu su upravo objavljena u živom onlajn programu koji su zajednički vodili

**Marija Gabrijel**, Evropski komesar za inovacije, istraživanje, kulturu, obrazovanje i omladinu i **Herman Parcinger**, izvršni predsednik Evrope Nostre.

**VAŽNO:** Zainteresovanoj javnosti širom sveta je sada upućen poziv da se upoznaju sa dobitnicima i **glasaju onlajn** u okviru izbora za ovogodišnju [Nagradu publike](https://vote.europanostra.org/).Dobitnik ove nagrade će biti objavljen tokom Ceremonije dodele Evropske nagrade za kulturno nasleđe, koja će se održati u jesen ove godine. Istom prilikom će biti objavljeni i dobitnici **Gran prija**, a dobitnici oba priznanja biće nagrađeni iznosom od po 10.000 evra.

Govoreći u onlajn programu, Evropski komesar **Marija Gabrijel** je rekla: *”Dobitnici Evropske nagrade za kulturno nasleđe/Nagrade Evrope Nostre za 2021. su ambasadori lepote evropskog nasleđa, bila to tradicija i znanje, zadivljujuća arhitektura ili način na koji nasleđe može da poveže zajednice i generacije. Iskreno verujem da uspešni projekti očuvanja našeg materijalnog i nematerijalnog nasleđa zavise od posvećenosti ljudi koji iza njih stoje. Ovim nagradama mi, dakle, slavimo sve te izuzetne muškarce i žene, profesionalce u oblasti nasleđa, arhitekte, naučnike i volontere koji nam približavaju naše zajedničko nasleđe. Treba im čestitati na njihovoj viziji.”*

Izvršni predsednik Evrope Nostre, **Herman Parcinger** je izjavio: *”Svake godine dobitnici Evropske nagrade za kulturno nasleđe / Nagrade Evrope Nostre pružaju primere jedinstvene kreativnosti i posvećenosti onih koji rade na zaštiti, valorizaciji i prenošenju dragocenog evropskog nasleđa sledećim generacijama. Ovogodišnji laureati jasno pokazuju kako nasleđe nudi rešenja i put ka oporavku u situaciji naizgled prevelikih izazova, u trenutku kada preduzimamo mere protiv klimatskih promena, pokrećemo održivi urbani i ruralni razvoj i hvatamo se u koštac sa mnogim pretnjama za osnovne evropske vrednosti. Čestitamo im na njihovim izvanrednim uspesima: neka posluže kao inspiracija i ohrabrenje za buduće akcije brojnoj zajednici profesionalaca i entuzijasta u oblasti nasleđa, u Evropi i šire.”*

Za izbor dobitnika nagrade, po obavljenoj proceni kandidatura koje su podnele organizacije i pojedinci iz 30 evropskih zemalja, zaduženi su nezavisni [žiriji](http://www.europeanheritageawards.eu/jury/), koje čine stručnjaci u oblasti nasleđa iz 30 evropskih zemalja.

|  |  |
| --- | --- |
| **KONTAKTI**  **Europa Nostra**  **Audrey Hogan**, Programmes Officer [ah@europanostra.org](mailto:ah@europanostra.org),  T. +31 70 302 40 52; M. +31 63 1 17 84 55  **Joana Pinheiro**, Communications Coordinator  [jp@europanostra.org](mailto:ah@europanostra.org),  M. +31 6 34 36 59 85  **European Commission**  **Sonya Gospodinova**  sonya.gospodinova@ec.europa.eu  +32 2 2966953 | **ZA VIŠE INFORMACIJA:**  [Saopštenja za javnost na više jezika](https://www.europanostra.org/europe-top-heritage-awards-honour-24-exemplary-achievements-from-18-countries/)  **Informacije o dobitnicima:**  [Informacije i komentari žirija](https://www.europeanheritageawards.eu/winner_year/2021/)  [Promotivni filmovi](https://vimeo.com/showcase/8444186) (u visokoj rezoluciji)  [Fotografije & i-baneri](https://www.flickr.com/gp/europanostra/07435k) (u visokoj rezoluciji)  [Veb stranica programa Kreativna Evropa](http://ec.europa.eu/programmes/creative-europe/index_en.htm)  [Veb stranica Evropskog komesara M. Gabrijel](https://ec.europa.eu/commission/commissioners/2019-2024/gabriel_en) |

**O Evropskoj nagradi za kulturno nasleđe/Nagradi Evrope Nostre**

[Evropsku nagradu za kulturno nasleđe/Nagradu Evrope Nostre](http://www.europeanheritageawards.eu/) je pokrenula Evropska Komisija 2002. godine i otada je vodi organizacija Evropa Nostra. Ovaj program nagrađivanja finansijski podržava EU program Kreativna Evropa. Nagrada je namenjena isticanju i promovisanju izvrsnosti i dobre prakse u oblasti nasleđa, podstičući transnacionalnu razmenu znanja i povezivanje aktera u oblasti nasleđa u šire profesionalne mreže. Nagrada pruža dobitnicima značajne mogućnosti, kao što je veća međunarodna vidljivost, nastavak finansiranja i veća posećenost kad su u pitanju lokaliteti i ustanove. Pored toga, program nagrađivanja neguje i brigu prema zajedničkom nasleđu kod evropskog građanstva. Program tako predstavlja ključno sredstvo evropskog društva, ekonomije i okruženja za potrebe promovisanja brojnih vrednosti kulturnog i prirodnog nasleđa. Više podataka o nagradi na [www.europeanheritageawards.eu/facts-figures](http://www.europeanheritageawards.eu/facts-figures).

Za 2021. godinu je predviđena i dodela dve **Specijalne nagrade ILUCIDARE** kandidatima koji su se prijavili za Evropsku nagradu za kulturno nasleđe/Nagradu Evrope Nostre. Uži izbor projekata za ovu nagradu će biti objavljen 10. juna, a dobitnici će se znati na jesen ove godine. Projekat [ILUCIDARE](https://ilucidare.eu/) je podržan u okviru programa Horizont 2020 sa ciljem uspostavljanja međunarodne mreže za promovisanje nasleđa kao resursa za inovacije i razvijanje međunarodnih odnosa.

**Evropa Nostra**

[Evropa Nostra](https://www.europanostra.org/) predstavlja glas civilnog društva Evrope, posvećenog očuvanju i promovisanju kulturnog i prirodnog nasleđa. Kao panevropska federacija nevladinih organizacija u oblasti nasleđa, koju podržava široka mreža javnih ustanova, privatnih kompanija i pojedinaca, pokriva više od 40 zemalja. Osnovana je 1963. godine, a danas je prepoznata kao najveća i najreprezentativnija evropska mreža za nasleđe. Evropa Nostra predano radi na spašavanju ugroženih spomenika, lokaliteta i pejzaža Evrope, posebno putem programa [7 najugroženijih](http://7mostendangered.eu/). Evropa Nostra aktivno doprinosi definisanju i implementaciji evropskih strategija i politika u vezi sa nasleđem, kroz participativni dijalog sa evropskim institucijama i koordinaciju [Evropske alijanse za nasleđe](https://europeanheritagealliance.eu/) . Evropa Nostra je bila ključni partner EU iz civilnog sektora tokom [Evropske godine kulturnog nasleđa](https://europa.eu/cultural-heritage/about_en.html) 2018. Takođe se pojavljuje kao jedan od prvih zvaničnih partnera nedavno pokrenute inicijative Evropske komisije pod nazivom [New European Bauhaus](https://europa.eu/new-european-bauhaus/index_en) [Novi evropski Bauhaus].

**Kreativna Evropa**

[Kreativna Evropa](http://ec.europa.eu/programmes/creative-europe/index_en.htm) je EU program koji pruža podršku kulturnom i kreativnom sektoru, omogućavajući im da povećaju svoj doprinos ekonomskom razvoju i kreiranju radnih mesta. Sa budžetom od 2,4 milijarde evra za period od 2021 do 2027, program podržava organizacije u oblasti nasleđa, scenskih umetnosti, lepih umetnosti, interdisciplinarnih umetničkih obrazaca, izdavaštva, filma, TV programa, muzike i video-igara, kao i desetine hiljada umetnika i stručnjaka različitih kulturnih i audiovizuelnih profila.

1. Dobitnici su navedeni po abecednom redu zemlje porekla [↑](#footnote-ref-1)